[{"text_idx": "#000000", "text": "KoolitusedWP o\u0303pik ja e-kursusKoolitusel valminud veebilehedBlogiKontakt"}, {"text_idx": "#000001", "text": "Sotsiaalsed suhtlusvo\u0303rgustikud pakuvad vo\u0303imalust suhelda otse ja ta\u0308pselt oma publikuga. Samas lo\u0303putud u\u0308lesanded, ta\u0308htajad ja piiratud ressursid sunnivad meid valima olemasolevate vo\u0303rgustike vahel \u2013 ko\u0303ikjale ei jo\u0303ua. Enne kui alustate, kaaluge iga kanali plusse ja miinuseid ja valige enda jaoks ko\u0303ige relevantsem sotsiaalne kanal."}, {"text_idx": "#000002", "text": "Mis siis on populaarsemad sotsiaalmeedia kanalid?"}, {"text_idx": "#000003", "text": "Kanal, mis ei vaja tutvustamist. Facebook on number 1 kanal, kus inimesed otsivad kontakte ja jagavad sisu. Ettevo\u0303tted, kes on Facebookis aktiivsed, jagavad seal uudiseid ning eripakkumisi, suhtlevad ja loovad sihitud reklaamikampaaniaid."}, {"text_idx": "#000004", "text": "Kasutajaid on juuli 2014 andmetel 1,317 miljardit, neist igakuiseid aktiivseid kasutajaid on 1,23 miljardit ja igakuiseid mobiilseid kasutajaid 1,07 miljardit."}, {"text_idx": "#000005", "text": "Ko\u0303igepealt loo ettevo\u0303ttele Facebooki fa\u0308nnileht, olles ise isikliku kasutajakonto alt eelnevalt sisse loginud. Samas pane paika ka Facbooki sisuturunduse plaan \u2013 kui tihti ja mis teemadel postitad? Kes on sinu sihtru\u0308hm? Kas neile meeldib rohkem tekst, pilt vo\u0303i video? Mis kell on sihtru\u0308hm ko\u0303ige aktiivsem? Jne."}, {"text_idx": "#000006", "text": "Twitterit iseloomustab ko\u0303ige rohkem 140-ta\u0308hema\u0308rgi piirang. Seega so\u0303num olgu selge ja u\u0308heselt mo\u0303istetav. Samas saab linkida va\u0308listele veebilehtedele ja ka lisada so\u0303numiks pilti vo\u0303i videot.\nKasutajaid on 646 miljonit, kes teevad umbes 58 miljonit uut sa\u0308utsu pa\u0308evas. Twitteri kasutajad kasutavad sa\u0308utsumiseks mobiili rohkem kui arvutit."}, {"text_idx": "#000007", "text": "Kasutajad vo\u0303ivad tellida teiste kasutajate sa\u0308utsusid \u2013 seda nimetataksegi ja\u0308lgimiseks ning tellijad on ja\u0308lgijad.\nTwitteris on olulised mo\u0303isted veel Hashtags, Retweets, Mentions, Direct Messages.\nHashtags \u2013 #vo\u0303tmeso\u0303na on hashtags. Aitab sa\u0308utsusid (Twitteri) postitusi kategoriseerida. Kui klikid hashtag so\u0303nale, siis na\u0308idatakse sulle ka teisi sa\u0308utse, mis on sildistatud sama vo\u0303tmeso\u0303naga.\nRetweets on teise Twitteri kasutaja so\u0303numi taaspostitus ning lisamine oma sa\u0308utsude hulka.\nMentions on iga Twitteri postitus, mis sisaldab kellegi kasutajanime stiilis \u201c@username\u201d u\u0308ksko\u0303ik millisel kohal sa\u0308utsus.\nDirect Messages \u2013 Otseso\u0303num (DM) on privaatne so\u0303num, mida saad saata Twitteri kaudu oma ja\u0308lgijale.\nArvestama peab seda, et u\u0308he sa\u0308utsu keskmine eluiga on a\u0308a\u0308rmiselt lu\u0308hike, seega peaks postitama pa\u0308ris tihti, samas ei tohi oma sihtru\u0308hma spa\u0308mmida."}, {"text_idx": "#000008", "text": "Twitter vo\u0303imaldab ettevo\u0303tte omanikel otsida ma\u0308rkso\u0303nu, mis on seotud nendega ning ja\u0308lgida inimeste vestlusi. See annab siseinfot, kuidas sihtru\u0308hm reageerib sarnaste ettevo\u0303tete so\u0303numitele ja u\u0308htlasi saab siis ta\u0308iustada enda sa\u0308utsude sisu."}, {"text_idx": "#000009", "text": "Otsingumootori hiiglase sotsiaalne kanal on Google Plus. Kuigi Google+ vo\u0303iduka\u0308ik Facebooki konkurendina on olnud vaevaline, on kasutajate arv siiski to\u0303usuteel.\nGoogle Plus kasutajaid on igakuiselt umbes 550 miljonit. Statistika na\u0308itab, et valdavalt on kasutajad mehed, suurim segment on u\u0308lio\u0303pilased, IT-teemadest huvitatud ja fotograafid."}, {"text_idx": "#000010", "text": "Nii nagu Facebook, teeb ka Google Plus vahet eraisikutel ja ettevo\u0303tetel. Kui oled ettevo\u0303te, siis pead looma ettevo\u0303tte lehe. Google+ sisu avaldades mo\u0303tle olulistele vo\u0303meso\u0303nadele ja lisa need kirjeldustesse.\nGoogle+\u2019s on grupid ja oluline on u\u0308les leida grupid, mis on seotud su a\u0308riga. Idee on pakkuda inimestele va\u0308a\u0308rtust ja saada aru, et osalemine gruppides ta\u0308hendab andmist \u2013 pealesuruv mu\u0308u\u0308k ja spamm ei to\u0308o\u0308ta sotsiaalses meedias."}, {"text_idx": "#000011", "text": "Google teine sotsiaalmeedia kanal videode esitamiseks on Youtube. Igakuiselt kasutab Youtube rohkem kui miljard unikaalset kasutajat. Igakuiselt vaadatakse Youtubes rohkem kui 6 miljardit tundi videosid. Peaaegu 40% vaatamisi tehakse mobiilse seadmega."}, {"text_idx": "#000012", "text": "Ettevo\u0303te saab luua Youtube oma kanali ning kasutajad saavad seda kanalit ja\u0308lgida. Nagu ka teistes kanalites mo\u0303tle la\u0308bi oma strateegia \u2013 mis sisuga videosid toodad, mis on selle eesma\u0308rk ja kui tihti avaldad."}, {"text_idx": "#000013", "text": "LinkedIn on sotsiaalseks platvormiks ettevo\u0303tetele, kes otsivad potentsiaalseid partnereid ja to\u0308o\u0308tajaid."}, {"text_idx": "#000014", "text": "Jaemu\u0308u\u0308jatel on ehk raske LinkedIn\u2019is turustada, aga mitmesugustel tehnoloogia teenuste pakkujatele, juhtimisekspertidele, loovisikutele ja konsultantidele on see heaks kanaliks.\nLinkedIn kasutajateks on vanem ning haritud po\u0303lvkond. Kasutajaid on 313 miljonit, rohkem kui 3 miljonit ettevo\u0303tet on teinud LinkedIn\u2019i oma lehe."}, {"text_idx": "#000015", "text": "Sinu LinkedIn strateegia so\u0303ltub peamiselt sellest kas esitled end kui freelancer (vabakutseline) \u2013 sel juhul pead leidma aega, et luua endast po\u0303hjalik isiklik profiil vo\u0303i soovid ettevo\u0303ttena olla \u2013 sel juhul pead looma ametliku ettevo\u0303tte lehe."}, {"text_idx": "#000016", "text": "Pinterest on inspiratsiooni ja ideede allikas \u2013 sotsiaalne kanal, mis on mo\u0303eldud visuaalse sisu jagamiseks ja edasi jagamiseks. Ilus ka\u0308sito\u0308o\u0308, huvitavad retseptid, tee-seda-ise o\u0303petused (DIY) jpm on sotsiaalseks kanaliks 70 miljonile kasutajale, kellest enamus on naised. Koguni u\u0308ks kolmandik Ameerika naistest kasutab Pinteresti.\nPinterest on vo\u0303imas vahend ettevo\u0303tetele, kellel on kaunite piltidega vo\u0303imalik tutvustada oma tooteid ja teenuseid."}, {"text_idx": "#000017", "text": "Instagram on saanud su\u0308nonu\u0308u\u0308miks fraasile \u2018uue po\u0303lvkonna rakendus\u2019. See valdavalt mobiilipo\u0303hine kanal lubab nutitelefonide omanikel jagada oma pilte oma kontaktidega. See on justkui sinu igapa\u0308eva elu visuaalne esitlus.\nInstagram sobib kanaliks ettevo\u0303ttele, kes soovib oma fa\u0308nnidega suhelda visuaalsel teel. Na\u0308iteks BMW vo\u0303i Nike.\nInstagrammil on 150 miljonit kasutajat, 70% neist kasutab rakendust igapa\u0308evaselt.\nSee on peamiselt noorte kanal, u\u0308le 90% on nooremad kui 35."}, {"text_idx": "#000018", "text": "Sotsiaalmeedia kanalid aitavad meil suhelda oma sihtgrupiga, kuid meil pole mo\u0303tet hu\u0308pata u\u0308le oma vo\u0303imete. Sul tuleb otsustada, kus sinu sihtgrupp veedab ko\u0303ige rohkem aega ning keskenduda va\u0308lja valitud kanalitele."}, {"text_idx": "#000019", "text": "Kui sulle meeldis see postitus, siis palun jaga seda!"}, {"text_idx": "#000020", "text": "Saad 1 x kuus head no\u0303u kodulehe, SEO vo\u0303i sotsiaalmeedia kohta"}, {"text_idx": "#000021", "text": "Vaata, mis koolitusi veel pakume"}, {"text_idx": "#000022", "text": "Esimene Google Analyticsi o\u0303pik eesti keeles"}, {"text_idx": "#000023", "text": "O\u0303pik annab so\u0303na-so\u0303nalised juhiseid, kuidas leida u\u0308les mu\u0308u\u0308ki mo\u0303jutavad tehnilised kitsaskohad."}, {"text_idx": "#000024", "text": "O\u0303pik keskendub e-poe loomisele ja tasuta pluginate tutvustamisele, mis aitavad e-poele lisada lisafunktsionaalsust. Ka\u0308ime la\u0308bi kogu e-poe loomise protsessi \u2013 toodetest kuni arveni."}, {"text_idx": "#000025", "text": "Reklaam ja mu\u0308u\u0308k internetis (22)"}]